wickkiey/tamil-wikipedia-chunked huggingface dataset:
# ஓமான் மகளிர் சங்கம்

## வரலாறு

1970இல் புதிய சுல்தான் பதவியேற்ற பிறகு அறிமுகப்படுத்தப்பட்ட தீவிர நவீனமயமாக்கல் சீர்திருத்தங்களின் போது ஓமானிய மகளிர் சங்கத்தின் அடித்தளம் அமைக்கப்பட்டது. 1970 ஓமானி ஆட்சி கவிழ்ப்புக்குப் பிறகு, தேசிய நவீனமயமாக்கல் திட்டம் தொடர்பாக சமூகத்தில் பெண்களின் நிலைப்பாடு மறுபரிசீலனை செய்யப்பட்டது.  
முன்னாள் சுல்தான் சையத் பின் தைமூர் (ஆட்சி 1938-1970) ஆட்சியின் போது கல்வி வெளிநாடுகளில் மட்டுமே அனுமதிக்கப்பட்டது. மேலும், வெளிநாடுகளில் படிக்கும் மக்கள் ஓமானுக்குத் திரும்ப அனுமதிக்கப்படவில்லை. பெண்கள் குடும்பத்தில் தங்களுக்கென ஒதுக்கப்பட்ட இடத்தில் மட்டுமே வாழ்ந்து, முற்றிலும் வெளியில் மறைக்கப்பட்டனர். ஓமானில் அடிமைத்தனத்தின் கீழ் மறுமனையாட்டிகளாக பெண்களை பெண்ணடிமைத்தனம் செய்ய அனுமதிக்கப்பட்டது. மேலும் சையத் தனது அரண்மனையில் 150 பெண்களை அடைத்து வைத்திருப்பது கண்டறியப்பட்டது.  
1970 ஆட்சி கவிழ்ப்புக்குப் பிறகு, ஓமானை ஒரு நவீன நாடாக மாற்ற ஒரு பெரிய நவீனமயமாக்கல் திட்டம் அறிமுகப்படுத்தப்பட்டது. அடிமைத்தனம் ஒழிக்கப்பட்டது. உலகளாவிய கல்வி அறிமுகப்படுத்தப்பட்டது. பெண்களின் நிலை மீண்டும் மதிப்பிடப்பட்டது. வெளிநாட்டில் படித்த ஓமான் ஆண்கள் மற்றும் பெண்கள் நாட்டை மீண்டும் கட்டியெழுப்ப உதவுவதற்காக திரும்ப அழைக்கப்பட்டனர். மேலும் பெண்கள் இராணுவம், காவல், கல்வி மற்றும் குடிமைச் சேவையில் பணியமர்த்தப்பட்டனர்.  
1970களில் ஓமானிய பெண்களுக்கு வழங்கப்பட்ட புதிய சுதந்திரத்தில், தங்களை வெளிப்படுத்துவதற்கான சுதந்திரமும் அடங்கும். 1970 களில் ஓமானிய தொலைக்காட்சியில் பணிபுரிந்த ஒரு பெண் பின்னர் கருத்து தெரிவித்தார்:  
: “அந்த நேரத்தில், ஓமானின் ஆண்கள் மற்றும் பெண்களின் ஒரே அக்கறை தேசத்தை எவ்வாறு உருவாக்குவது என்பது மட்டுமே இருந்தது. மக்களின் சமூக மற்றும் பொருளாதார நிலைமைகளை உயர்த்துவதற்கு நாங்கள் ஒருவருக்கொருவர் எவ்வாறு உதவ முடியும் என மட்டுமே சிந்தித்தோம். ஆண்களைப் போலவே பெண்களும் ஓமானின் சிறந்த எதிர்காலத்திற்காக போராடினர். உதாரணமாக நாங்கள் பெண்கள் 1972 இல் முதல் ஓமான் மகளிர் சங்கத்தை நிறுவ முடிந்தது... நான் தயாரிப்பு குழுவுடன் நாடு முழுவதும் பயணம் செய்தேன். புதிய பள்ளிகள், சுகாதார மருத்துவமனைகளின் வளர்ச்சி போன்ற மறுமலர்ச்சியின் சாதனைகள் குறித்து அறிக்கை செய்தேன். ஒரு பெண் பயணம் செய்து, முக்காடு அணியாமல் அல்லது ஒரு ஆண் உறவினருடன் செல்லாமல் ஒரு நிகழ்ச்சியை நடத்துவதில் எனக்கு எந்த உண்மையான கவலையும் ஏற்படவில்லை”.
# ஓமான் மகளிர் சங்கம்

## ஓமான் மகளிர் சங்கம்

ஏழைப் பெண்களுக்கு உதவ வேண்டும் என்ற லட்சியத்துடன் 1970 ஆம் ஆண்டில் இரண்டு உயர் வர்க்க பெண்களால் ஓமான் மகளிர் சங்கம் நிறுவப்பட்டது. மேலும் இவர்களின் முன்முயற்சியை சுல்தானும் ஏற்று கொண்டார். 1971 இல் முறையாக பதிவு செய்யப்பட்டது. ஓமானில் முதல் பெண்கள் அமைப்பாகவும் பெண்கள் இயக்கத்தின் தொடக்கமாகவும் மாறியது. இச்சங்கம் நாடு முழுவதும் கிளைகளை நிறுவியது. இவை எகிப்திய சமூக சேவையாளர்களைக் கொண்டு பெண்ளைச் சந்தித்து விரிவுரைகள் மற்றும் அடிப்படை சுகாதாரம், சமையல் மற்றும் வீட்டு பராமரிப்பு தொடர்பான கல்வியை பெறக்கூடிய மையங்களைத் திறந்தன.  
ஓமான் மகளிர் சங்கம் ஒரு மாநில அமைப்பாக மாறியது. 1978 இல் அரசாங்கக் கட்டுப்பாட்டின் கொண்டுவரப்பட்டது. 1984 ஆம் ஆண்டில் பெண்கள் மற்றும் குழந்தைகள் விவகாரங்களுக்கான இயக்குநரகம் நிறுவப்பட்டது. இச்சங்கம் அதன் கீழ் ஒரு துணை மாநில அமைப்பாக மாறியது.
# ஓமான் மகளிர் சங்கம்

## ஓமான் மகளிர் சங்கம்

### சேவைகள்

ஓமான் மகளிர் சங்கம் பெண்கள் பிரச்சினைகளை நிர்வகிக்க அரசால் பயன்படுத்தப்பட்டது. மேலும் சமூக மேம்பாட்டு அமைச்சகத்தின் ஆதரவும் நிதியும் வழங்கப்பட்டது. விரிவுரைகள், மழலையர் பள்ளி சேவைகள், கைவினைப் பயிற்சி மற்றும் சட்ட நடவடிக்கைகளைத் தேடும் பெண்களுக்கு ஆதரவு போன்ற சேவைகளை வழங்கியது. 1980களில், தொழிலாளர் சந்தை ஒரு வேலைவாய்ப்பு நெருக்கடியை உருவாக்கியது, மேலும் மாநிலக் கொள்கை அதன் கொள்கையை மாற்றிக்கொண்டு, பிற தொழில்களை விட, மாற்றுத்திறனாளிகள் மற்றும் இயலாதவர்களைப் பராமரித்தல் போன்ற சமூகப் பணிகளில் ஈடுபட பெண்களை ஊக்குவித்தது.  
ஓமானில் பெண்கள் உரிமைகளில் நவீனமயமாக்கலைத் தொடர்ந்து 1994 இல் மஸ்கத்தில் நகராட்சி வாக்குரிமை (அதே ஆண்டு உள்ளூர் நிர்வாகத்திற்கு முதல் இரண்டு பெண்கள் தேர்ந்தெடுக்கப்பட்டனர்), 1996 இல் முழு ஓமானிலும் நகராட்சி வாக்குரிமை மற்றும் 2002 இல் தேசிய வாக்குரிமை ஆகியவை வந்தன. 2008 ஆம் ஆண்டில், ஆண்களைப் போலவே பெண்களுக்கும் நில உரிமை வழங்கப்பட்டது.
# அம்மோனியம் டெட்ராதயோமாலிப்டேட்டு

**அம்மோனியம் டெட்ராதயோமாலிப்டேட்டு** (*Ammonium tetrathiomolybdate*) என்பது (NH<sub>4</sub>)<sub>2</sub>MoS<sub>4</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மாகும். இந்த பிரகாசமான சிவப்பு அம்மோனியம் உப்பு மாலிப்டினத்தின் வேதியியலில் ஒரு முக்கியமான வினையாக்கியாகும். மேலும் இது உயிரி கனிம வேதியியலில் ஒரு கட்டுமானத் தொகுதியாகப் பயன்படுத்தப்படுகிறது. தயோமெட்டலேட்டு எதிர்மின் அயனிக்கு, உலோகம் Mo(VI) இலிருந்து Mo(IV) ஆகக் குறைத்து கந்தகம் மையங்களில் ஆக்சிசனேற்றம் அடையும் தனித்துவமான பண்பைக் கொண்டுள்ளது.
# அம்மோனியம் டெட்ராதயோமாலிப்டேட்டு

## தயாரிப்பும் கட்டமைப்பும்

அம்மோனியம் டெட்ராதயோமாலிப்டேட்டு உப்பில் நான்முகி [MoS4]<sup>2−</sup> எதிர்மின் அயனி உள்ளது. அம்மோனியா முன்னிலையில் ஐதரசன் சல்பைடும் மாலிப்டேட்டு ([MoO4]<sup>2−</sup>) கரைசலுடன் சேர்த்து சூடுபடுத்துவதன் மூலம் அம்மோனியம் டெட்ராதயோமாலிப்டேட்டு தயாரிக்கப்படுகிறது:  
:(NH<sub>4</sub>)<sub>2</sub>MoO<sub>4</sub> + 4 H<sub>2</sub>S → (NH<sub>4</sub>)<sub>2</sub>MoS<sub>4</sub> + 4 H<sub>2</sub>O
# அம்மோனியம் டெட்ராதயோமாலிப்டேட்டு

## வினைகள்

அம்மோனியம் டெட்ராதயோமாலிப்டேட்டு அயனி ஒரு சிறந்த ஈந்தணைவியாகவும் உள்ளது. எடுத்துக்காட்டாக, Ni(II) மூலங்களுடன், இது [Ni(MoS<sub>4</sub>)<sub>2</sub>]<sup>2−</sup> அயனியை உருவாக்குகிறது. தயோமோலிப்டேட்டின் வேதியியலின் பெரும்பகுதி [NEt<sub>4</sub>]<sub>2</sub>[MoS<sub>4</sub>] மற்றும் [PPh<sub>4</sub>]<sub>2</sub>[MoS<sub>4</sub>] (Et = C<sub>2</sub>H<sub>5</sub>, Ph = C<sub>6</sub>H<sub>5</sub>) போன்ற நான்காக்கப்பட்ட கரிம நேர்மின் அயனி உப்புகள் பற்றிய ஆய்வுகளிலிருந்து விளைகிறது. இந்த கரிம உப்புகள் அசிட்டோ நைட்ரைல் மற்றும் இருமெத்தில்பார்மமைடு போன்ற முனைவு கரிம கரைப்பான்களில் கரையும்.  
அம்மோனியம் டெட்ராதயோமாலிப்டேட்டின் ([NH<sub>4</sub>]<sub>2</sub>[MoS<sub>4</sub>]) வெப்பச் சிதைவு 155 °செல்சியசு வெப்பநிலையில் தொடங்கி 280 °செல்சியசு வெப்பநிலை வரை நிகழ்கிறது. இவ்வினையில் மாலிப்டினம் முச்சல்பைடு (MoS<sub>3</sub>), அம்மோனியா (NH<sub>3</sub>) மற்றும் ஐதரசன் சல்பைடு (H<sub>2</sub>S) ஆகியவை உருவாகின்றன.  
: MoS<sub>3</sub> + H<sub>2</sub> → MoS<sub>2</sub> + H<sub>2</sub>S
# அம்மோனியம் டெட்ராதயோமாலிப்டேட்டு

## தொடர்புடைய சேர்மங்கள்

பல தொடர்புடைய தயோ மற்றும் செலீனோ எதிர்மின் அயனிகள் உட்பட அறியப்படுகின்றன. (A = கார உலோக நேர்மின் அயனி, [PPh<sub>4</sub>]<sup>+</sup>, [NEt<sub>4</sub>]<sup>+</sup>)
- A<sub>3</sub>[NbS<sub>4</sub>]
- A<sub>2</sub>[MoSe<sub>4</sub>]
- (C<sub>5</sub>H<sub>14</sub>NO)<sub>2</sub>MoS<sub>4</sub> (பிசு-கோலின் டெட்ராதயோமாலிப்டேட்டு)
# அம்மோனியம் டெட்ராதயோமாலிப்டேட்டு

## பயன்கள்

அம்மோனியம் டெட்ராதயோமாலிப்டேட்டு முதன்முதலில் விலங்குகளில் செப்பு நச்சுத்தன்மை சிகிச்சையில் பயன்படுத்தப்பட்டது. பின்னர் இது ஒரு பரம்பரை செப்பு வளர்சிதை மாற்றக் கோளாறான வில்சன் நோய்க்கு ஒரு சிகிச்சையாக அறிமுகப்படுத்தப்பட்டது. மனிதர்களில்; இது குடலில் உள்ள தாமிர உறிஞ்சுதலுடன் போட்டியிடுவதன் மூலமும், வெளியேற்றத்தை அதிகரிப்பதன் மூலமும் செயல்படுகிறது. மருத்துவ ஆய்வுகள், இச்சிகிச்சை முறை தற்போது உள்ள சிகிச்சைகளை விட வேகமாக செப்பு அளவைக் குறைக்கும் என்றும், சிகிச்சை பெற்ற நோயின் ஆரம்ப நரம்பியல் விளக்கத்தைக் கொண்ட குறைவான நோயாளிகள் நரம்பியல் சிதைவை அனுபவிக்கின்றனர் என்றும் காட்டுகின்றன  
புற்றுநோயில் தாமிரச் சிதைவுக்கான அம்மோனியம் டெட்ராதயோமாலிப்டேட்டு சிகிச்சையின் பல்வேறு கட்ட II மருத்துவப் பரிசோதனைகள் செய்யப்பட்டுள்ளன.  
அம்மோனியம் டெட்ராதயோமாலிப்டேட்டு ஆனது இரத்தக் குழல் வளர்ச்சியில் ஒரு தடுப்பு விளைவைக் கொண்டிருப்பதும் கண்டறியப்பட்டுள்ளது. பாரம்பரியமற்ற சுரப்பு பாதையை உள்ளடக்கிய Cu அயன் சார்ந்த சவ்வு இடமாற்ற செயல்முறையின் தடுப்பின் மூலம் இது சாத்தியமாகும். புற்றுநோய் சிகிச்சையிலும் இச்சேர்மம் பயன்படுத்தப்படுகிறது.
# விக்கிப்பீடியா:பெண்ணியமும் நாட்டார் மரபும் 2025/கட்டுரைகள்
# ஏமனில் பெண்கள்

**ஏமனில் பெண்கள்** (*Women in Yemen*) ஏமன் அரசாங்கம் பெண்களின் உரிமைகளை மேம்படுத்த முயற்சிகளை மேற்கொண்டிருந்தாலும் (பெண்கள் மேம்பாட்டு உத்தி மற்றும் பெண்கள் சுகாதார மேம்பாட்டு உத்தியை உருவாக்குதல் உட்பட) பல கலாச்சார மற்றும் மத விதிமுறைகள் பெண்களுக்கு சம உரிமைகளை வழங்குவதில் தடையாக நிற்கவில்லை. ஏமன் அரசாங்கம் இந்தச் சட்டத்தை சரியாக அமல்படுத்தாதது பிரச்சினையை மேலும் மோசமாக்குகிறது.  
2017 ஆம் ஆண்டு நிலவரப்படி, ஏமன் பெண்கள் பல பொருளாதார, சமூக அல்லது கலாச்சார உரிமைகளைக் கொண்டிருக்கவில்லை. 1967இல் வாக்குரிமை பெறப்பட்டு, 1990க்கும் 1994க்கும் இடைப்பட்ட ஏமன் ஒன்றினைந்த முதல் ஆண்டுகளில் பெண்களுக்கு அரசியலமைப்பு மற்றும் சட்டப் பாதுகாப்பு நீட்டிக்கப்பட்டாலும், அவர்கள் தொடர்ந்து “தங்கள் முழு அரசியல் மற்றும் சிவில் உரிமைகளைப் பயன்படுத்துவதில் ” போராடி வருகின்றனர்.  
மறுபுறம், முந்தைய காலங்களில் ஏமன் சமூகத்தில் பெண்கள் முக்கியப் பங்கு வகித்தனர். இசுலாமியத்திற்கு முந்தைய மற்றும் ஆரம்பகால இசுலாமிய ஏமனைச் சேர்ந்த சில பெண்கள் உயரடு அந்தஸ்தைக் கொண்டிருந்தனர். பழங்கால இராச்சியமான சேபாவினை ஆட்சி செய்த அரசியான மாக்கேடா “ஏமன் தேசத்திற்கு பெருமை சேர்ப்பவராக” கருதப்பட்டார். கூடுதலாக, ராணி அர்வா தனது ஆட்சியின் கீழ் நாட்டைக் கட்டியெழுப்புவதற்கும் அதிக செழிப்பைக் கொண்டுவந்ததற்கும் பெயர் பெற்றவர்.  
நவீனகால ஏமனில், பெண்கள் பழமை மற்றும் ஆணாதிக்க மரபுகளுக்கு உட்பட்டு இருக்கிறார். அவை இவர்களை முன்னேறவிடாமல் தடுக்கின்றன. கல்வியறிவின்மை மற்றும் வறுமையுடன் இணைந்து, இது ஏமனில் பெண்கள் குடிமக்களாக தங்கள் உரிமைகளை இழக்க வழிவகுத்தது.  
2015 மார்ச் மாத இறுதியிலிருந்து ஏமனில் நடைபெற்று வரும் ஆயுத மோதல் காரணமாக, ஏமன் உலகளவில் மனிதாபிமான நெருக்கடியை சந்தித்து வருகிறது. இந்த மோதல் சர்வதேச மனித உரிமைகள் சட்டத்தின் மீறல்கள் மற்றும் துஷ்பிரயோகங்கள் மற்றும் சர்வதேச மனிதாபிமானச் சட்டத்தை மீறியதாக ஏராளமான குற்றச்சாட்டுள் உள்ளது. இந்த நிகழ்வுகள் அனைத்து பொதுமக்களுக்கும், குறிப்பாக பெண்கள் மற்றும் இளம் பெண்களின் வாழ்க்கையில் மோசமான விளைவுகளை ஏற்படுத்தியுள்ளன. நெருக்கடியின் பதற்றம் மற்றும் குழப்பம் காரணமாக, ஆழமாக வேரூன்றிய பாலின சமத்துவமின்மையுடன் இணைந்து, ஏமனில் பெண்கள் மற்றும் சிறுமிகளின் நிலைமைகள் மோசமடைந்து வருகின்றன. மனிதாபிமானமற்ற வன்முறை, உடல் மற்றும் உளவியல் ரீதியான துன்புறுத்தல் மற்றும் சுரண்டலுக்கு பெண்கள் மற்றும் சிறுமிகள் பாதிக்கப்படுகின்றனர்.
# ஏமனில் பெண்கள்

## பாலின வன்முறை

ஏமனில் பெண்கள் பல்வேறு வகையான வன்முறைகளுக்கு ஆளாகின்றனர். அவற்றில் குடும்ப உறுப்பினர்களிடமிருந்து உடல் மற்றும் உளவியல் ரீதியான துஷ்பிரயோகம், கட்டாய திருமணம், பாலியல் துன்புறுத்தல், கட்டாய கர்ப்பம், வன்கலவி, பலதுணை மணம், சுகாதார சேவைகள் இழப்பு மற்றும் பெண் உறுப்பு சிதைப்பு/வெட்டு ஆகியவை அடங்கும். கட்டாயத் திருமணம் மற்றும் பெண் உறுப்பு சிதைப்பு ஆகியவை கலாச்சாரம் மற்றும் பாரம்பரியத்தின் ஒரு பகுதியாகக் கருதப்படுகின்றன. எனவே அவை ஏமனில் வன்முறையின் ஒரு வடிவமாக பார்க்கப்படுவதில்லை. உண்மையில், பெண் உறுப்பு சிதைப்பு/வெட்டுகளில் 94% முறையான மருத்துவர்களால் செய்யப்படுவதில்லை. சுகாதார அமைச்சரவை ஆணையின்படி, அதிகாரப்பூர்வ மையங்களில் பெண் உறுப்பு சிதைப்பு/வெட்டு தடை செய்யப்பட்டுள்ளது. இதன் விளைவாக, இதுபோன்ற நடவடிக்கைகள் வீடுகளில் நடத்தப்பட்டு வருகிறது. கலாச்சார நடைமுறைகள், இந்த தீங்கு விளைவிக்கும் செயல்முறையுடன் தொடர்புடைய ஆபத்து பற்றிய அறிவு இல்லாதது மற்றும் இந்த நடத்தையை தடைசெய்யும் சட்டம் ஆகியவற்றின் விளைவாக பெண் உறுப்பு சிதைப்பு/வெட்டு செய்யப்படுகிறது.  
ஏமனில் ஓரங்கட்டப்பட்ட, ஏழை மற்றும் கிராமப்புற பெண்கள் வன்முறையால் மிகவும் பாதிக்கப்படக்கூடிவர்களாக உள்ள்னர். வறுமையின் நிலைமைகள் பெண்களுக்கு எதிரான வன்முறை நிகழ்வுகளை தீவிரப்படுத்தும் போக்கில், கிராமப்புற பெண்கள் பெரும்பாலான விவசாய வேலைகளையும் உடல் உழைப்பையும் செய்ய நிர்பந்திக்கப்படுகிறார்கள். ஏமன் உள்நாட்டுப் போரும் ஏமனில் பாலின அடிப்படையிலான வன்முறைகளை அதிகரிக்கத் தூண்டியுள்ளது என்று ஏடன் பல்கலைக்கழகத்தின் பெண்கள் ஆராய்ச்சி மற்றும் பயிற்சி மையத்தின் இயக்குனர் *ஹுடா அலி அலாவி* 2022 இல் தெரிவித்தார்.
# ஏமனில் பெண்கள்

## அரசியல் உரிமைகள்

ஏமனில் பெண்கள் எப்போதுமே சமூகத்தில் மட்டுப்படுத்தப்பட்ட பங்கேற்பையேக் கொண்டிருந்தனர். ஏனெனில் ஆண்கள் வீட்டிற்கு உள்ளேயும் வெளியேயும் முதன்மையாக முடிவெடுப்பவர்களாக கருதப்படுகிறார்கள். இதனால், ஏமன் அரசியலில் பெண்களின் பிரதிநிதித்துவம் எப்போதுமே மிகக் குறைவாகவே இருந்து வருகிறது. இருப்பினும், வேலைநிறுத்தங்கள் மற்றும் அமைதியான போராட்டங்கள் மூலம் பெண்கள் தங்கள் குரல்களை எழுப்ப இது தடுக்கவில்லை. 2011ஆம் ஆண்டில் நடைபெற்ற கிளர்ச்சியின் காரணமாக சில முன்னேற்றங்கள் ஏற்பட்டுள்ளன. பெண்கள் போராட்டங்களின் மையமாக இருந்தனர். அவர்கள் ஒரு சிறந்த அரசியல் வாழ்க்கைக்காக கோரினர்.
# ஏமனில் பெண்கள்

## சமூக மற்றும் கலாச்சார உரிமைகள்

அணிந்த ஒரு பெண்]]
ஏமன் என்பது கலாச்சார அணுகுமுறையைக் கொண்ட ஒரு சமூகமாகும். பெண்களுக்கு குடும்பத்திலும் சமூகத்திலும் குறைந்த அந்தஸ்தே வழங்கப்படுகிறது. ஒரு ஆண் தனக்கு நிதி ஆதாரம் இருக்கும் வரை நான்கு மனைவிகள் வரை திருமணம் செய்து கொள்ள அனுமதிக்கப்படுகிறார். இருப்பினும் ஒரு பெண் தனது சொந்த விருப்பத்தின் கீழ் திருமணம் செய்துகொள்ள கூட உரிமை இல்லை. ஏனெனில் அவளுக்கு ஒரு ஆண் பாதுகாவலரின் ஒப்புதலும் ஒப்பந்தமும் தேவைப்படுகிறது. விவாகரத்து ஏற்பட்டால், குழந்தைகளை தாயின் பராமரிப்பிலிருந்து அகற்றலாம். அதே நேரத்தில் தந்தை தனது குழந்தைகளை இழக்கும் அபாயங்களை எதிர்கொள்ள மாட்டார். தந்தையை சந்திக்க ஒரு பெண் அனுமதிக்கப்படுவதில்லை. அதே நேரத்தில் தந்தை தனிப்பட்ட நிலைச் சட்டத்தின் 145 வது பிரிவின் கீழ் அவ்வாறு செய்ய அனுமதிக்கப்படுகிறார்.
# ஏமனில் பெண்கள்

## கல்வி உரிமைகள்

ஏமனில் ஆண்களுக்கும் பெண்களுக்கும் கல்வி கற்பதற்கு ஒரே மாதிரியான உரிமைகள் இல்லை. ஏமன் குடியரசின் அரசியலமைப்பின் 54 வது பிரிவு இருந்தபோதிலும், பாலின சமத்துவத்தை அடைவதற்கு நாடு இன்னும் நீண்ட தூரம் செல்ல வேண்டி உள்ளது.
# ஏமனில் பெண்கள்

## நோபல் பரிசு

*சங்கிலிகள் இல்லாத பெண் இதழியலாளர்கள்* என்ற அமைப்பை நிறுவி அதன் தலைவராக மனித உரிமை மீறல்களை கண்டித்து வரும் ஏமன் பெண்கள் உரிமை ஆர்வலர் தவக்குல் கர்மான் 2011இல் அமைதிக்கான நோபல் பரிசு பெற்ற மூன்று பேரில் ஒருவர் "பெண்களின் பாதுகாப்பிற்காக அவர் மேற்கொண்ட அகிம்சைப் போராட்டத்தின்" காரணமாக கர்மானுக்கு இந்த பரிசு குறிப்பாக வழங்கப்பட்டதாக நோபல் குழு கூறியது. ஏராளமான ஏமன் பெண்கள் அதிக சமத்துவத்தைப் பெறுவதை நோக்கமாகக் கொண்டு 2007 ஆம் ஆண்டு முதல், கர்மான் பல சந்தர்ப்பங்களில் ஆர்ப்பாட்டங்களையும் உள்ளிருப்பு போராட்டங்களையும் ஏற்பாடு செய்து வழிநடத்தியுள்ளார்.
# ஏமனில் பெண்கள்

## இதனையும் காண்க

- இஸ்லாத்தில் பெண்கள்
- அரபு உலகில் பெண்கள்
# ஆயிசா அய்மான்

**ஆயிசா எஸ். அய்மான்** ஒரு இந்திய நடிகையும் வடிவழகியும் அழகியர் அணிவகுப்புப் போட்டி வெற்றியாளரும் ஆவார். இவர் இந்திய பன்னாட்டு அழகிப் போட்டி 2015-இல் பட்டம் பெற்றார். ஜப்பானின் டோக்கியோவில் நடைபெற்ற பன்னாட்டு அழகி 2015 (*மிஸ் இன்டர்நேஷனல் 2015*) போட்டியில் இந்தியாவை பிரதிநிதித்துவப்படுத்தினார். தேசிய விருது பெற்ற இயக்குநர் மதுர் பண்டார்கரின் பாலிவுட் படமான இந்தியா லாக்டவுன் மூலம் திரைத்துறையில் அறிமுகமானார். ஆயிசா எஸ். அய்மான் தயாரிப்பில் ரன்தீப் ஹூடா நடித்த *இன்ஸ்பெக்டர் அவினாஷ்* என்ற வலைத் தொடரில் தனது முதல் முன்னணி கதாபாத்திரத்தில் நடித்தார். இத்தொடரில் ஆயிஷா அழகான நவீன கால அரச இளவரசியாக நடித்தார். ஆயிஷா ஏ. கே 47 என்ற மற்றொரு வலைத் தொடரிலும் முன்னணி கதாபாத்திரத்தில் நடித்துள்ளார்.
# ஆயிசா அய்மான்

## பிறப்பு

ஆயிசா எஸ். அய்மான் 19 செப்டம்பர் 1996 அன்று பீகாரின் நவாடா மாவட்டத்தில் பிறந்தார்.
# ஆயிசா அய்மான்

## அழகிப் போட்டி அணிவகுப்பு நிகழ்வுகளில் பங்கேற்பு

2015 ஆம் ஆண்டிற்கான பானாசோனிக் அழகுத் தூதர் விருதை பானாசோனிக் அமைப்பு மற்றும் *மிஸ் விஸிட்* ஜப்பான் சுற்றுலா தூதர் விருதுகளை ஜப்பான் சுற்றுலா மற்றும் பன்னாட்டு கலாச்சார சங்கம் *மிஸ் இன்டர்நேஷனல்* போட்டியில் வழங்கியது. வடிவழகுத் துறையில் இவரது பங்களிப்பைப் பொருட்படுத்தாமல், 2018 மே மாதத்தில் தென் கொரியாவின் சியோலில் நடைபெற்ற ஆசிய வடிவழகர் விழாவில் ஆசிய *ஸ்டார் மாடல்* விருது சுப்ரியா ஐமானுக்கு வழங்கப்பட்டது. இவர் 2019 ஆம் ஆண்டல் இந்திய சாதனையளார்களுக்கான விதுதையும் 2020 ஆம் ஆண்டில் பெண் சாதனையாளர்களுக்கான விருதினையும் பெற்றார்.
# ஆயிசா அய்மான்

## அழகிப் போட்டி அணிவகுப்பு நிகழ்வுகளில் பங்கேற்பு

### கிளமானந்த் சூப்பர்மாடல் இந்தியா 2015

அக்டோபர் 2015 இல், ஜப்பானின் டோக்கியோவில் நடைபெற்ற *மிஸ் இன்டர்நேஷனல் 2015* இல் இந்தியாவைப் பிரதிநிதித்துவப்படுத்த *கிளமானந்த் சூப்பர்மாடல் இந்தியாவால்* தேர்ந்தெடுக்கப்பட்டார். இவர் ஜடாலேகா மல்கோத்ராவிற்குப் பிறகு மிஸ் இன்டர்நேசனல் இந்தியா ஆகத் தேர்ந்தெடுக்கப்பட்ட இரண்டாமவர் ஆவார்.
# ஆயிசா அய்மான்

## அழகிப் போட்டி அணிவகுப்பு நிகழ்வுகளில் பங்கேற்பு

### பன்னாட்டு அழகி 2015 *(மிஸ் இன்டர்நேசனல் 2015)*

அக்டோபர் 16 முதல் நவம்பர் 5 வரை ஜப்பானின் டோக்கியோவில் நடைபெற்ற *மிஸ் இன்டர்நேஷனல் 2015* போட்டியில் இந்தியாவைப் பிரதிநிதித்துவப்படுத்திய இவர், 2015 ஆம் ஆண்டின் பானாசோனிக் அழகு தூதராக பானாசோனிக் மற்றும் ஜப்பான் சுற்றுலாத் துறையால் ஜப்பான் சுற்றுலா தூதராக தேர்ந்தெடுக்கப்பட்டார். <sup>&#x5B;*<span title="This claim needs references to reliable sources. (February 2020)">citation needed</span>*&#x5D;</sup>
# ஆயிசா அய்மான்

## திரைப்படவியல்

### திரைப்படங்கள்

இவர் இன்ஸ்பெக்டர் அவினாஷ் திரைப்படத்திற்காகப் பணிபுரியும் முன் தனது நந்தினி கதாபாத்திரத்திற்காக இவரது சமகாலத்தில் வாழ்ந்த காயத்ரி தேவி என்ற புகழ் பெற்ற ஆடையலங்கார நிபுணர் மற்றும் வடிவழகரின் வாழ்க்கை வரலாற்று நூலைப் படித்ததாகத் தெரிவித்திருந்தார்.
| 2022 | *இந்தியா லாக்டௌன்* | காம்லி | இந்தி |  |
| --- | --- | --- | --- | --- |
| 2023 | *இன்ஸ்பெக்டர் அவினாஷ்* | நந்தினி | இந்தி |  |
| டி. பி. ஏ. | *மிஸ் மசகலி திரிபாதி * | கல்லி திரிபாதி | இந்தி | } |
# வாதுயா

**வாதுயா** (*Vadhuya*) என்பது இந்தியாவில் வேத காலத்தில் அணியப்பட்ட மணப்பெண் உடையாகும். இது பருத்தி, கம்பளி, விலங்குகளின் தோலால் ஆனது. திருமண விழாவுக்குப் பிறகு, இந்த ஆடையினைப் பிராமணருக்கு வழங்கும் வழக்கம் காணப்பட்டது.
# வாதுயா

## வேத ஆரியர்களின் ஆட்சி

வேத இலக்கிய ஆய்வுகள், வேத ஆரியர்கள் ஆபரணங்களை விரும்பினர், நன்றாக உடையணிந்தனர், தங்க அலங்காரங்களுடன் கூடிய பல்வேறு வண்ண ஆடைகளை அணிந்தனர் என்பதை வெளிப்படுத்துகிறது. ஆண்களும் பெண்களும் ஒரே மாதிரியான ஆடைகளை அணிந்தாலும் அணியும் பாணியில் வேறுபாடுகள் இருந்தன. ரிக்வேத ஆரியர்கள் அணியும் மிகவும் பொதுவான ஆடைகள் வாசங்கள் அல்லது கீழ் ஆடை, மற்றும் அதிவாசங்கள் அல்லது மேல் ஆடை. 'நிவி' (உள்ளாடை) பிந்தைய காலங்களில் பயன்படுத்தப்பட்டது. மக்கள் அட்கா மற்றும் அங்கி ஆகியவற்றை அணிந்தனர். பெண் நடனக் கலைஞர்கள் பூந்தையல் வேலைப்பாட்டுடன் கூடிய உடையை அணிந்திருந்தனர். திருமண விழாவில், மணமகள் ஒரு வதூயாவை அணிந்திருந்தார்.  
வதூயா என்பது இருக்கு வேதத்தில் மணப்பெண் ஆடை என்று குறிப்பிடப்படுகிறது. x. 85, 34; பதிப்பகம். பதினைந்தாம். 2, 41. சி.எஃப். கௌசிக சூத்திரம், lxxix. 21 ம.நே.; அஸ்வலயன க்ரஹ்ய சூத்ரா, i. 8, 12, முதலியன
# தென்னிந்தியப் பண்பாட்டுச் சங்கம், இந்தூர்

**தென்னிந்தியப் பண்பாட்டுச் சங்கம், இந்தூர்** (*South Indian Cultural Association, Indore*) என்பது சிகா எனப் பிரபலமாக அறியப்படுகிறது. இந்த "தென்னிந்திய பண்பாட்டுச் சங்கம்" 1953-54ஆம் ஆண்டு இந்தியாவின் தென்பகுதியில் உள்ள அனைத்துச் சமூகங்களையும் சேர்ந்த ஒரு சிலரால் உருவாக்கப்பட்டது. இது வணிகம், வேலை வாய்ப்பு போன்றவற்றில் இந்தூருக்கு வருபவர்களை ஒருவரையொருவர் தெரிந்துகொள்ள ஒரு பொதுவான தளத்தை உருவாக்கும் நோக்கில் தொடங்கப்பட்டது. இந்தச் சங்கம் சில ஆண்டுகளுக்குப் பிறகு, தேசியக் கலாச்சாரம், கலாச்சாரம், போன்ற பரந்த நோக்கத்துடன் செயல்படத் தொடங்கியது. இதன் நடவடிக்கைகள், தொலைக்காட்சி இல்லாத அந்தக் காலகட்டத்தில், இந்தூர் குடிமக்களிடமிருந்து மிகச் சிறந்த வரவேற்பைப் பெற்றது. மேலும் கலை, இசை மற்றும் கலாச்சாரத்தை மேம்படுத்துவதிலும், மக்களை ஒன்றிணைப்பதிலும் விரும்பியதை விட அதிகமான பயன்களை அளித்தன.
# தென்னிந்தியப் பண்பாட்டுச் சங்கம், இந்தூர்

## வரலாறு

சிகா 1954 ஆம் ஆண்டு நிறுவப்பட்டது. பாரம்பரியத் தென்னிந்திய உணவு வகைகளில் வர்த்தகம் செய்வதற்காக வயதான தென்னிந்தியர்கள் சந்திக்கும் இடமாக நிறுவப்பட்டது. இதன் தொடர்ச்சியாக 1976ஆம் ஆண்டு 3 ஆசிரியர்கள் மற்றும் 25 மாணவர்களுடன் பள்ளி நிறுவப்பட்டது. இன்று, இந்தப் பள்ளியில் 5,000க்கும் மேற்பட்ட மாணவர்கள் பயின்று வருகின்றனர். 300க்கும் மேற்பட்ட ஆசிரியர்கள் உள்ளனர். இந்தப் பள்ளி மூன்று தனித்தனி நிறுவனங்களாக இயக்குகிறது.
# தென்னிந்தியப் பண்பாட்டுச் சங்கம், இந்தூர்

## கலைஞர்களின் பட்டியல்

பல ஆண்டுகளாக சிகாவுக்காகப் பணியாற்றியவர்களின் முக்கியமானவர்கள்: மங்களம்பள்ளி பாலமுரளிகிருஷ்ணா, எஸ். பி. பாலசுப்ரமணியம், வசுமதி பத்ரிநாதன் முதலானோர்.
# சினிவாலி

**சினிவாலி** (*Sinivali*) என்பது ஒரு வேதத் தெய்வம். இத்தெய்வம் குறித்து இருக்கு வேதத்தின் இரண்டு பாடல்களில், இ.வே. 2 .32 மற்றும் இ.வே. 10 .184இல் குறிப்பிடப்பட்டுள்ளது. 2.32.7-8-ல் இவள் அகன்ற இடுப்பு உடையவள், அழகான கைகள் கொண்டவள், அழகான விரல்கள் கொண்டவள், கருவுறுதல் மற்றும் எளிதான பிறப்புக்குத் தலைமை தாங்குபவள் என்று விவரிக்கப்படுகிறார். இவர் கங்கை, ராகா, சரசுவதி, இந்திராணி, வருணி ஆகியோருடன் சேர்ந்து அழைக்கப்படுகிறார். 10.184.2இல், கருவைக் கருப்பையில் வைக்க சரசுவதியுடன் சேர்ந்து இவர் அறியப்படுகிறார். அதர்வண வேதம் 7.46இல், இவர் விஷ்ணுவின் துணைவியாக விவரிக்கப்படுகிறார். எனவே இவர் இலக்குமியின் சக்தியாகக் காணப்படுகிறார். இலட்சுமி தேவியின் சகசுரநாமத்தில் சினிவாலி என்ற பெயர் இவரது பெயர்களில் ஒன்றாகக் குறிப்பிடப்பட்டுள்ளது.  
பிற்கால வேத நூல்களில், இவர் அமாவாசையின் போது இசைக்கப்படும் இராகாவுடன் அடையாளம் காணப்படுகிறாள்.  
மகாபாரதத்தில் அங்கரிசரின் மகளின் பெயராகவும், பிரம்ம புராணத்தில் தத்ரனின் மனைவியாகவும், தர்சனின் தாயாகவும் சினிவாலி குறிப்பிடப்படுகிறார்.
# பெண் விடுதலை அமைப்பு

**பெண் விடுதலை அமைப்பு** (*Stree Mukti Sanghatana*-**இசுத்ரீ முக்தி சங்காதனம்**) என்பது 1975ஆம் ஆண்டு நிறுவப்பட்ட ஓர் அரசு சாரா அமைப்பாகும். இது பெண்களின் அதிகாரமளித்தல், முக்கியமாகப் பெண்கள் பிரச்சினைகள் குறித்து சமூகத்தில் விழிப்புணர்வை ஏற்படுத்துதல், கல்வி, சுகாதாரம் மற்றும் பாலினச் சமத்துவம் மூலம் பெண்களின் வாழ்க்கையை மேம்படுத்துதல் போன்ற செயல்களில் கவனம் செலுத்துகிறது. எந்தவொரு அரசியல் கட்சியுடனும் அல்லது அரசியல் குழுவுடனும் இணைக்கப்படாத ஒரு தன்னாட்சி, பதிவுசெய்யப்பட்ட அமைப்பாகும் இது.  
இது தாதர், செம்பூர், பரேல் மற்றும் மும்பையில் கோவண்டி, நவி மும்பை மற்றும் தானேயில் வாசி மற்றும் கோபர்கைரானே ஆகிய இடங்களில் மையங்களைக் கொண்டுள்ளது. புனே, புல்தானா மற்றும் உஸ்மானாபாத் போன்ற பிற நகரங்களிலும் மையங்கள் உள்ளன.
# பெண் விடுதலை அமைப்பு

## வரலாறு

இசுத்ரீ முக்தி சங்கதனாம் 1975இல் ஜோதி மகாப்சேகர், சாரதா சாத்தே மற்றும் பிறரால் நிறுவப்பட்டது.
# பெண் விடுதலை அமைப்பு

## பணி

இதன் வலைத்தளத்தில் பின்வரும் பணிகளை பட்டியலிடுகிறது.
# பெண் விடுதலை அமைப்பு

## அங்கீகாரம்

1999ஆம் ஆண்டில், இசுத்ரீ முக்தி சங்காதனம் ஐக்கிய நாடுகள் பொருளாதார மற்<nowiki/>றும் சமூக சபையினால் அங்கீகாரம் பெற்றது.
# சாய் சூதர்

**சாய் சூதர்** (*Sai Suthar*) இந்தியாவைச் சேர்ந்த ஓர் இந்து கைவினைஞர் சமூகம். இந்த சமூகத்தின் பெயர், தையல்காரர் - *சாய்* மற்றும் தச்சர் - *சூதர்* ஆகியோரின் முக்கிய தொழிலிலிருந்து பெறப்பட்டது. இவர்கள் குசராத்தின் இதர பிற்படுத்தப்பட்ட வகுப்பில் சேர்க்கப்பட்டுள்ளனர். இவர்கள் மகாராட்டிராவின் பிற்படுத்தப்பட்ட சாதிகளில் ஒன்றாகும். இவர்கள் மகாராட்டிராவில் உள்ள சிம்பிகளின் துணை சாதியாக வகைப்படுத்தப்பட்டுள்ளனர்.
# நான்கி காளி திட்டம்

**நான்கி காளித் திட்டம்** (*Project Nanhi Kali*) என்பது இந்தியாவில் பின்தங்கிய பெண்களுக்கான கல்வியை வழங்கும் ஓர் இந்திய அரசு சாரா அமைப்பாகும்.
# நான்கி காளி திட்டம்

## வரலாறு

1996ஆம் ஆண்டு ஆனந்த் மகிந்திராவால் நிறுவப்பட்ட இது, நான்டி அறக்கட்டளை மற்றும் மகிந்திரா குழுமத்தின் பெருநிறுவனச் சமூகப் பொறுப்புணர்வு நடவடிக்கைகளின் ஒரு பகுதியாக கே. சி. மகிந்திரா கல்வி அறக்கட்டளை ஆகியவற்றால் கூட்டாக நிர்வகிக்கப்படுகிறது.
# நான்கி காளி திட்டம்

## வரலாறு

### பின்னணி

இந்தியாவில் நீண்ட காலத்திற்கு நேர்மறையான தாக்கத்தை ஏற்படுத்துவதற்கான ஒரு வழியாகப் பெண்கள், பெண்களுக்குக் கல்வி வழங்குவதை நான்கி காளி திட்டம் பார்க்கிறது. இலாப நோக்கற்ற அமைப்பின் தலைவரான சீத்தல் மேத்தா, *டெய்லி நியூஸ் அண்ட் அனாலிசிசுக்கு* அளித்த பேட்டியில், "நாட்டில் இளம் பெண்கள் தங்கள் அடிப்படை உரிமை மறுக்கப்படுவதைப் பற்றி உலகளாவிய விழிப்புணர்வை ஏற்படுத்த நாங்கள் விரும்பினோம்" என்று கூறினார்.  
நான்கி காளிக்கு தேர்ந்தெடுக்கப்படும் மாணவர்கள் நிதி மற்றும் கல்வி உதவி இரண்டையும் பெறுகிறார்கள். இவர்கள் கணிதம், அறிவியல் மற்றும் மொழிப் பாடங்களைக் கற்றுக்கொள்ளச் சிறப்பு வகுப்புகளில் கலந்து கொள்கிறார்கள். எழுதுபொருள், குறிப்பேடுகள், பள்ளிப் பைகள், சீருடைகள், உடைகள், காலணிகள் உள்ளிட்ட அவர்களின் கல்விக்கான சந்தர்ப்பச் செலவுகளுக்காக நான்கி காளி உதவுகிறது. மகிந்திரா குழுமம், நான்கி காளி திட்டத்தின் மூலம் 22,000 பெண் குழந்தைகளின் கல்விக்கு நிதியுதவி செய்கிறது.  
மூன்றாம் தரப்பு மதிப்பீடுகள், நான்கி காளி சிறுமிகளின் வாழ்க்கையில் குறிப்பிடத்தக்கத் தாக்கத்தை ஏற்படுத்துவதாகக் காட்டுகின்றன. ஒரு வருட காலப்பகுதியில், நான்கி காளி மாணவர்களின் கற்றல் மேம்பாடு பழங்குடி சத்தீசுகரில் 40 சதவீதமாகவும் மும்பையில் 78 சதவீதமாகவும் இருந்தது.
# உல்காசுநகர் சட்டமன்றத் தொகுதி

**உல்காசு நகர் சட்டமன்றத் தொகுதி** (Ulhasnagar Assembly constituency) மேற்கு இந்தியாவில் உள்ள மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தானே மாவட்டத்தில் அமைந்துள்ளது. இந்தத் தொகுதியில் சிந்தி சமூகத்தினர் ஆதிக்கம் செலுத்துகின்றனர்.
# உல்காசுநகர் சட்டமன்றத் தொகுதி

## சட்டமன்ற உறுப்பினர்கள்

| 1962 | பர்ச்சராம் ஐலானி | சோசியலிஸ்ட் கட்சி (இந்தியா) |
| --- | --- | --- |
| 1967 | சண்முக் இசுரானி | இந்திய தேசிய காங்கிரசு |
| 1972 |  |  |
| 1978 | சிடல்தாசு அர்சந்தானி | ஜனதா கட்சி |
| 1980 | பாரதிய ஜனதா கட்சி |  |
| 1985 |  |  |
| 1990 | பப்பு கலானி | இந்திய தேசிய காங்கிரசு |
| 1995 | சுயேச்சை |  |
| 1999 |  |  |
| 2004 | இந்தியக் குடியரசுக் கட்சி (அதாவலே) |  |
| 2009 | குமார் ஐலானி | பாரதிய ஜனதா கட்சி |
| 2014 | ஜோதி கலானி | தேசியவாத காங்கிரசு கட்சி |
| 2019 | குமார் ஐலானி | பாரதிய ஜனதா கட்சி |
| 2024 |  |  |
# விமலா பெருமாள்

**விமலா பெருமாள்** (*Vimala Perumal*) மலேசியாவைச் சேர்ந்த இயக்குநரும், திரைப்படத் தயாரிப்பாளரும் மற்றும் பேராசிரியரும் ஆவார். இவர் தற்போது மலேசியாவின் சைபர்ஜெயாவிலுள்ள பல்லூடகப் பல்கலைக்கழகத்தில் மூத்த விரிவுரையாளராக உள்ளார். இவரது *வெடிகுண்டு பசங்க* என்ற தமிழ்த் திரைப்படம் தேசிய மற்றும் சர்வதேச அங்கீகாரத்தைப் பெற்றது.
# விமலா பெருமாள்

## இளமை வாழ்க்கை

விமலா, 1982 ஆம் ஆண்டில் மலேசியாவின் கெடா மாநிலத்தில் சுங்கை பட்டாணியில் பிறந்தார். பல்லூடகப் பல்கலைக்கழகத்தில் தனது திரைப்பட படிப்பை முடித்தார். மலேசிய புத்ரா பல்கலைக்கழகத்தில் திரைப்படத் தயாரிப்பு மற்றும் மனித தகவல்தொடர்புகளில் முனைவர் பட்டம் பெற்றார். மலேசியாவில் முனைவர் பட்டம் பெற்ற முதல் பெண் திரைப்பட இயக்குனர் என்ற பெருமையும் இவருக்குண்டு.
# விமலா பெருமாள்

## தொழில் வாழ்க்கை

விமலா, 2007 ஆம் ஆண்டில் ஒரு எழுத்தாளராகவும் தயாரிப்பாளராகவும் *சலங்கை* என்ற திரைப்படத்தின் மூலம் அறிமுகமானார்.
# விமலா பெருமாள்

## தொழில் வாழ்க்கை

### திரைப்படங்களின் முத்தொகுப்பு

*விளையாட்டு பசங்க* என்ற தமிழ்த் திரைப்படத்தின் மூலம் இயக்குநராக அறிமுகமானார். இது அக்டோபர் 13,2011 அன்று வெளியிடப்பட்டது. இது *ஆஸ்ட்ரோ பாக்ஸ் ஆபிஸ்* என்ற அரங்கத்தில் ஒளிபரப்பப்பட்ட முதல் மலேசிய தமிழ் திரைப்படமாகும்.  
*வெட்டி பசங்க* என்ற தனது இரண்டாவது திரைப்படத்தை ஜனவரி 2,2014 அன்று வெளியிட்டார். இது சர்வதேச அளவில் இரண்டு வெள்ளி விருதுகளை வென்றது. மேலும் *வாஜிப் தயாங்* திட்டத்தின் கீழ் ஒரு மலேசிய தமிழ்த் திரைப்படத்திற்காக அதன் வெளியீட்டின் போது மிக உயர்ந்த திரையரங்க வசூல் சாதனையை முறியடித்தது.  
இந்தப்படத்தின் மூன்றாவது தொடர்ச்சியான *வெடிகுண்டு பசங்க* என்ற படம் 26 ஜூலை 2018 அன்று 55 திரையரங்குகளில் வெளியிடப்பட்டது. மேலும் ஐக்கிய இராச்சியத்தில் இரண்டு வாரங்கள் திரையிடப்பட்ட முதல் மலேசிய தமிழ் படமாக இது அமைந்தது. இது சிங்கப்பூர், இந்தியா மற்றும் இலங்கையிலும் திரையிடப்பட்டது. 2019 ஆம் ஆண்டில், 30 வது மலேசிய திரைப்பட விழாவில் சிறப்பு நடுவர் விருதை வென்றது. மலேசியாவில் தமிழ் திரைப்படங்களுக்கான மிக உயர்ந்த வசூல் சாதனையை அடைந்து மலேசிய சாதனைகள் புத்தகத்தில் இடம் பெற்றது.
# விமலா பெருமாள்

## தொழில் வாழ்க்கை

### <small>சமீபத்திய பணிகள்</small>

2016 ஆம் ஆண்டு மலேசிய சுதந்திர தினத்துடன் இணைந்து, மலேசியாவில் உள்ள ஒரு முன்னனி நகர்பேசி சேவை வழங்கும் தனியார் நிறுவனமான மேக்சிஸ் கம்யுநிகேசன் ஒரு சில மலேசிய இயக்குனர்களுடன் இணைந்து அவர்களின் திரைப்படங்களை வெளியிட்டது. விமலா பெருமாள் மற்றும் குமார் இணைந்து யூடியூபில் "ரோஜாக் கௌ கௌ" என்ற 360 டிகிரி படத்தைத் தயாரித்து இயக்கினர்.  
2020 ஆம் ஆண்டில், விமலா *தமிலெட்சுமி* என்ற தமிழ் நாடகத் தொடரை இயக்கினார். இந்தத் தொடர் இரண்டாவது பருவமாகவும் வெளியானது. இது ஆகஸ்ட் 2021 இல் ஒளிபரப்பப்பட்டது.
# விமலா பெருமாள்

## தொழில் வாழ்க்கை

### <small>சமீபத்திய பணிகள்</small>

#### கல்விசார் பணிகள்

2004 ஆம் ஆண்டின் தொடக்கத்தில், விமலா காட்சி கலைகளை கற்பிக்கத் தொடங்கினார். 2009 ஆம் ஆண்டில், இவர் பல்லூடக படைப்பாற்றலுக்கான அடித்தளப் படிப்பை கற்பித்தார். மேலும் சைபர்ஜெயா, பல்லூடக் பல்கலைக்கழகத்திலும் மூத்த விரிவுரையாளர் ஆனார். பின்னர் மனிதநேயம் மற்றும் பல்லூடகத் துறையின் தலைவரானார். இங்கு இவர் திரைப்படக் கலைத் திட்டத்திற்கான பாடத்திட்டத்தை உருவாக்கினார். 2020 ஆம் ஆண்டு நிலவரப்படி, இவர் பல்லூடக படைப்பாற்றலுக்கான சர்வதேச இதழின் (ஐ. ஜே. சி. எம்.) தலைமை ஆசிரியராக உள்ளார்.
# தோம்பிவிலி சட்டமன்றத் தொகுதி

**தோம்பிவிலி சட்டமன்றத் தொகுதி** (Dombivli Assembly constituency) மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தானே மாவட்டத்தில் அமைந்துள்ளது.
# தோம்பிவிலி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2009 | ரவீந்திர சவான் | பாரதிய ஜனதா கட்சி |
| 2014 |  |  |
| 2019 |  |  |
| 2024 | } |  |
# பொத்தபள்ளி இராசகோபால ராவ்

**பொத்தபள்ளி இராசகோபால ராவ்** (*Boddepalli Rajagopala Rao*) (12 மார்ச் 1923 - 22 பிப்ரவரி 1992) இந்தியாவைச் சேர்ந்த ஓர் அரசியல்வாதி ஆவார். இவர் 1923 ஆம் ஆண்டு அமதலவலசாவிற்கு அருகிலுள்ள ஆகுலபேட்டையில் பொத்தபள்ளி சீதாராமசாமி, அன்னபூர்ணா ஆகியோருக்கு பிறந்தார். விஜயநகரக் கல்லூரியிலும், பச்சையப்பன் கல்லூரியிலும் கல்வி பயின்றார்.
# பொத்தபள்ளி இராசகோபால ராவ்

## அரசியல் வரலாறு

கிராம ஊராட்சி மட்டத்திலிருந்து தனது அரசியல் வாழ்க்கையைத் தொடங்கிய பொத்தபள்ளி இராசகோபால ராவ், 1952 ஆம் ஆண்டு முதல் 1967 ஆம் ஆண்டு வரையும் (முதலாவது, இரண்டாவது மற்றும் மூன்றாவது மக்களவை) மற்றும் 1971 ஆம் ஆண்டு முதல் 1984 ஆம் ஆண்டு வரையிலும் (ஐந்தாவது மக்களவை, ஆறாவது மக்களவை மற்றும் ஏழாவது மக்களவை) ஆந்திரப் பிரதேசத்தில் உள்ள சிறீகாகுளம் மக்களவைத் தொகுதியை பொத்தபள்ளி இராசகோபால ராவ் ஆறு முறை பிரதிநிதித்துவப்படுத்தினார். முதன்முறையாக சுயேச்சை வேட்பாளராக இந்திய நாடாளுமன்றத்திற்குத் தேர்ந்தெடுக்கப்பட்டார். பின்னர் இந்திய தேசிய காங்கிரசு கட்சியில் சேர்ந்தார்.  
ஐதராபாதில் உள்ள ஆந்திரப் பிரதேச மாநில கூட்டுறவு வங்கியின் இயக்குநராக 6 ஆண்டுகள் பணியாற்றினார்.
# பொத்தபள்ளி இராசகோபால ராவ்

## இறப்பும் மரியாதையும்

பொத்தபள்ளி இராசகோபால ராவ், 1992 ஆம் ஆண்டு பிப்ரவரி மாதம் அன்று விசாகப்பட்டினத்தில் தனது 68 வயதில் இறந்தார்.  
வடக்கு ஆந்திரப் பகுதியில் உள்ள பின்தங்கிய சாதியினரின் மேம்பாட்டிற்காக அரசாங்கம் எடுத்து வரும் பல்வேறு நடவடிக்கைகளுக்கு இவரது முயற்சிகள் காரணமாகும். இவருக்கு அஞ்சலி செலுத்தும் வகையில் இவரது நூற்றாண்டு பிறந்தநாளை முன்னிட்டு சிறீகாகுளம் புதுசாலை சந்திப்பில் உள்ள இவரது சிலையை அக்கிவரம் ஊராட்சி மக்கள் திறந்து வைத்தனர்.  
சிறிகாகுளம் மாவட்டத்தில் வம்சதாரா ஆற்றின் மீது கட்டப்பட்ட வம்சதாரா திட்டத்திற்கு பொத்தபள்ளி இராசகோபால ராவ் பெயரிடப்பட்டது.
# கல்யாண் கிராமப்புற சட்டமன்றத் தொகுதி

**கல்யாண் கிராமப்புற சட்டமன்றத் தொகுதி (**Kalyan Rural Assembly constituency) மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தானே மாவட்டத்தில் அமைந்துள்ளது. மேலும் இது கல்யாண் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கல்யாண் கிராமப்புற சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2009 | ரமேசு ரத்தன் பாட்டீல் | மகாராட்டிரா நவநிர்மாண் சேனா</br> |  |
| 2014 | சுபாசு போயிர் | சிவ சேனா</br> |  |
| 2019 | பிரமோத் ரத்தன் பாட்டீல் | மகாராட்டிரா நவநிர்மாண் சேனா</br> |  |
| 2024 | ராசேசு மோரே | சிவ சேனா</br> | } |
# மீரா பாயிந்தர் சட்டமன்றத் தொகுதி

**மீரா பாயிந்தர் சட்டமன்றத் தொகுதி** (Mira Bhayandar Assembly Constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும்.மீரா பாயிந்தர், தானே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.2011 மக்கள் தொகை கணக்கெடுப்பின்படி, மீரா -பாயிந்தரின் மக்கள் தொகை 809,378 ஆகப் பதிவாகியுள்ளது.
# மீரா பாயிந்தர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2009 | கில்பர்ட் மென்டோன்கா | தேசியவாத காங்கிரசு கட்சி </br> |
| 2014 | நரேந்திர மேத்தா | பாரதிய ஜனதா கட்சி</br> |
| 2019 | கீதா பாரத் ஜெயின் |  |
| 2024 | நரேந்திர மேத்தா | } |
# சிலாங்கூர் சுல்தான் அப்துல் சமாட்

**சுல்தான் அப்துல் சமாட்** அல்லது **சிலாங்கூர் சுல்தான் சர் அப்துல் சமாட்** **KCMG** (ஆங்கிலம்: *Sultan Sir Abdul Samad Raja Bendahara Raja Abdullah*; மலாய்: *Sultan Sir Abdul Samad Shah ibni Almarhum Yamtuan Muda Riau II Opu Daeng Chelak*; (சாவி: سلطان عبد الصمد ابن المرحوم راج عبد الله; சீனம்: 雪兰莪州的阿卜杜勒·萨马德) (1804 – 6 பெப்ரவரி 1898) என்பவர் 6 சனவரி 1857 முதல் 6 பெப்ரவரி 1898 வரையில் சிலாங்கூர் சுல்தான் பதவி வகித்தவர்; மற்றும் 4-ஆவது சிலாங்கூர் சுல்தான் ஆவார்.  
சுல்தான் அப்துல் சமாட் 1804 ஆம் ஆண்டு சிலாங்கூரில் உள்ள புக்கிட் மெலாவத்தியில், சிலாங்கூர் சுல்தான் முகமட் சாவின் தம்பி ராஜா அப்துல்லாவுக்கு மகனாகப் பிறந்தார். 1857-ஆம் ஆண்டு முதல், 1898-ஆம் ஆண்டில் அவர் இறக்கும் வரை, 41 ஆண்டுகள் ஆட்சி செய்தார்.  
அவர் ஆட்சி புரிந்த காலத்தில், சிலாங்கூரில், கிள்ளான் போர் எனும் உள்நாட்டுப் போர் நடந்தது; கோலாலம்பூர் நகரம் நிறுவப்பட்டது; சிலாங்கூர் கொடி; மற்றும் சிலாங்கூர் சின்னம் அறிமுகப் படுத்தப்பட்டன; மற்றும் சிலாங்கூர் மாநிலச் செயல்பாடுகளில் பிரித்தானியர்களின் ஈடுபாடுகள் தொடங்கின.
# சிலாங்கூர் சுல்தான் அப்துல் சமாட்

## அரியணை

நடைபெற்ற முதல் மலாய் ஆட்சியாளர்களின் பேரவையில் சுல்தான் அப்துல் சமாட்]]  
சுல்தான் இப்ராகிம் சாவின் ஆட்சியின் முடிவில் சிலாங்கூரில் அதிகாரப் போராட்டம் ஏற்பட்டது. சுல்தான் இப்ராகிம் சாவின் மருமகன் **ராஜா அப்துல் சமாட்** 1844-இல் சுல்தான் இப்ராகிம் சாவின் மகள் ராஜா அத்பாவைத் திருமணம் செய்து கொண்டார். சுல்தான் அப்துல் சமாட் அரியணை ஏறும் வரையில், ராஜா அப்துல் சமாட் என்று அழைக்கப்பட்டார்.  
அந்தத் திருமணத்தின் மூலம் ராஜா அப்துல் சமாட் தனது நிலையை வலுப்படுத்திக் கொண்டார். அதன் பின்னர் ராஜா அப்துல் சமாட், சிலாங்கூர் பள்ளத்தாக்கின் தலைவராக நியமிக்கப்பட்டார். 1850-களில், போர்க் காலத்தின் போது, ராஜா அப்துல் சமாட் ஏராளமான ஆண்களைக் கொன்றதாகவும் பிராங்க் சுவெட்டன்காம் எனும் மலாயாவின் ஐக்கிய இராச்சிய உயர் ஆணையர் எழுதியுள்ளார். இதை ராஜா அப்துல் சமாட் மறுக்கவில்லை.
# சிலாங்கூர் சுல்தான் அப்துல் சமாட்

## அரியணை

### உட்பூசல்

சிலாங்கூர் சுல்தானாகப் பதவி ஏற்பதற்கு முன்பு, ராஜா அப்துல் சமாட் தெங்கு பாங்லிமா ராஜா *(Tengku Panglima Raja)* என்ற பட்டத்தை வகித்தார்; மற்றும் லங்காட் மாவட்டத்தின் நிர்வாகியாகவும் செயல்பட்டார். சுல்தான் முகமட் சா, 1857 சனவரி 6 அன்று வாரிசு எவரையும் நியமிக்காமலேயே மரணம் அடைந்தார். இதுவே அடுத்த சுல்தானைத் தேர்ந்தெடுப்பதில் சிலாங்கூர் அரச அவைக்கும் - சிலாங்கூர் அரசு தலைவர்களுக்கும் இடையே ஓர் உட்பூசலைத் தொடக்கியது.  
மலாய் பழக்கவழக்கங்கள், அடுத்த சுல்தானைத் தேர்ந்தெடுப்பதில் ஒரு வரைமுறையைக் கொண்டுள்ளன. அதாவது ஓர் அரச மனைவியின் மகன் மட்டுமே மற்ற மனைவிகளின் மகன்களை விட முன்னுரிமை பெற வேண்டும் என்று வரையறை செய்துள்ளன.
# சிலாங்கூர் சுல்தான் அப்துல் சமாட்

## அரியணை

### ராஜா லாவுட்

அந்த வரையறையின் அடிப்படையில் சுல்தான் முகமட் சாவின் மூத்த மகன் ராஜா முகமது என்பவர் அடுத்த வாரிசாகத் தகுதி பெற்றார். ஆனால் அவர் மிகவும் இளமையாக இருந்ததால் ஆட்சி செய்ய இயலாமல் போனது. அடுத்ததாக, சுல்தான் முகமட் சாவின் மூத்த மற்றும் திறமையான மகன்களான ராஜா லாவுட் *(Raja Laut)* மற்றும் ராஜா சுலைமான் *(Raja Sulaiman)* ஆகியோர் வைப்பாட்டிகளின் மகன்கள் ஆவார்கள்.  
சுல்தான் முகமட் சாவின் மருமகன்களான ராஜா ஜுமாத் *(Raja Jumaat)* மற்றும் ராஜா அப்துல்லா *(Raja Abdullah)* ஆகியோர் இரியாவு வம்சாவளியைச் சேர்ந்தவர்கள். இதன் காரணமாக அவர்கள் அனைவரும் தகுதியற்றவர்களாகக் கருதப்பட்டனர். அந்த வகையில், ராஜா அப்துல் சமாட் மட்டுமே பொருத்தமான வேட்பாளராகக் கருதப்பட்டார்.
# சிலாங்கூர் சுல்தான் அப்துல் சமாட்

## அரியணை

### சுல்தான் இல்லாத ஆட்சி

இதற்கிடையில், ராஜா அப்துல் சமாட் அரியணை ஏறுவதற்கு ஆதரவு அளித்தால், அரியணையின் பின்புலம் வழியாகத் தங்களுக்கும் அதிகாரம் கிடைக்கலாம் என்று ராஜா ஜுமாத் மற்றும் ராஜா அப்துல்லா ஆகிய இருவரும் உறுதியாக நம்பினார்கள். ராஜா ஜுமாத்; ராஜா அப்துல்லா ஆதரவுடன்; மேலும் நான்கு தன்னாட்சி மாநிலத் தலைவர்களின் ஆதரவுடன், ராஜா அப்துல் சமாட்டை சுல்தானாகத் தேர்ந்தெடுப்பது என முடிவு செய்யப்பட்டது.  
ராஜா அப்துல் சமாட், பேராக் சுல்தான் என்று முறையாகப் பதவியேற்கும் வரையில், சிலாங்கூர் இரண்டு ஆண்டுகள் சுல்தான் இல்லாமல் ஆட்சியில் இருந்ததாகவும் பிற சான்றுகள் கூறுகின்றன.
# சிலாங்கூர் சுல்தான் அப்துல் சமாட்

## அரியணை

### கிள்ளான் போர்

கிள்ளான் போரின் போது சுல்தான் அப்துல் சமாட், தனது மருமகன் தெங்கு தியாவுதீன் சைனல் ரஷீத் (**தெங்கு குடின்**) என்பவரை இரண்டு முறை துணை யாம் துவானாக நியமித்தார். கிள்ளான் போர் காலத்தில், போரை முடிவிற்கு கொண்டு வருவதற்கு, தெங்கு குடினை ஒரு சமரசத் தூதுவராகவும் நியமித்தார். முதலில் சூன் 26, 1868 அன்றும்; மீண்டும் சூலை 22, 1871 அன்றும் சமரசத் தூதுவராக நியமித்தார். அதே நேரத்தில் அவர் சிலாங்கூர் மாநிலத்தின் நிர்வாகத்தையும் ஒப்படைத்தார்.  
கிள்ளான்போரைக் கையாளுவதற்குத் தேவைப்படும் நிதியுதவிக்காக, தெங்கு குடினுக்கு லங்காட் நிர்வாகத்தையும் சுல்தான் அப்துல் சமாட் வழங்கினார். இந்தக் கட்டத்தில் தெங்கு குடின், பகாங் கூலிப்படையினர் உதவியையும்; மற்றும் நீரிணை குடியேற்றங்களின் ஆளுநர் சர் ஆண்ட்ரு கிளார்க் என்பவரின் உதவியையும் நாடினார்.  
இதுவே மலாய் மாநிலங்களில் பிரித்தானிய நிர்வாகத்தின் முதல் கட்டத் தொடக்கமாகும். 1874-இல் கிள்ளான் போரில் வெற்றி பெற்ற பிறகு, சுல்தான் அப்துல் சமாட், கிள்ளான் ஆட்சி அதிகாரப் பொறுப்பை துங்கு குடினிடம் ஒப்படைத்தார். இருப்பினும் 1878-இல் தெங்கு குடின் அந்தப் பதவியில் இருந்து விலகிக் கொண்டார்.
# சிலாங்கூர் சுல்தான் அப்துல் சமாட்

## பிரித்தானியர் தலையீடு

யில் சுல்தான் அப்துல் சமாட் கட்டடம்]]  
ஒரு கட்டத்தில் சிலாங்கூரில், கடற்கொள்ளையர்களின் தாக்குதல்கள் அதிகமாக நடைபெற்றன. அதன் விளைவாக, நீரிணை குடியேற்றங்களின் ஆளுநர் சர் ஆண்ட்ரு கிளார்க்கின் அறிவுரையின் பேரில், ஆகத்து 1874-இல், சுல்தான் அப்துல் சமாட்டின் நேரடி ஆலோசகராக பிராங்க் சுவெட்டன்காம் நியமிக்கப்பட்டார்.  
அக்டோபர் 1875-இல் சுல்தான் அப்துல் சமாட், ஆண்ட்ரூ கிளார்க்கிற்கு ஒரு கடிதம் அனுப்பினார். அதில் சிலாங்கூர் மாநிலம் ஒரு பிரித்தானிய பாதுகாவல் பிரதேசமாக மாற வேண்டும் என்று கோரிக்கை வைத்தார்.
# சிலாங்கூர் சுல்தான் அப்துல் சமாட்

## பிரித்தானியர் தலையீடு

### பங்கோர் உடன்படிக்கை

சுல்தான் அப்துல் சமாட் பள்ளிவாசல்]]  
அதைத் தொடர்ந்து சிங்கப்பூரைச் சேர்ந்த வழக்கறிஞரான ஜேம்ஸ் கத்ரி டேவிட்சன் *(James Guthrie Davidson)* சிலாங்கூரின் முதல் பிரித்தானிய ஆளுநராக நியமிக்கப்பட்டார். 1874-ஆம் ஆண்டு பேராக் சுல்தானுடன் பங்கோர் உடன்படிக்கை 1874 கையெழுத்தான பிறகு இந்த நியமனம் உருவானது. மலாய் மாநிலங்களின் சுல்தான்களுக்கு, பிரித்தானிய ஆளுநர்கள் ஆலோசகர்களாகப் பணியாற்றும் மறைமுக பிரித்தானிய ஆட்சியின் தொடக்கத்தை இந்த நிகழ்வு குறிக்கிறது.  
சுல்தான் அப்துல் சமாட் ஆட்சியின் போது, செமினி, பெரானாங் மற்றும் புரோகா பகுதிகள் சிலாங்கூர் அதிகார வரம்பிற்குள் வந்தன. இருப்பினும், லுக்குட் தன்னாட்சி பகுதி மட்டும் 1880 சூலை 30 அன்று சுங்கை உஜோங் டத்தோ' கெலானாவிடம் ஒப்படைக்கப்பட்டது.[18] சுல்தான் அப்துல் சமாட்டிற்கு சர் என்ற பட்டத்தை வழங்கும் செயிண்ட் மைக்கேல் - செயிண்ட் ஜார்ஜ் (KCMG) விருது வழங்கப்பட்டது. சுல்தான் அப்துல் சமாட், ஜுக்ரா அரண்மனையைக் கட்டியபோது ஜுக்ரா நகரம் சிலாங்கூரின் அரசத் தலைநகரானது. அவர் 1875-இல் ஜுக்ரா நகரத்திற்கு குடிபெயர்ந்தார். 1880-இல் சிலாங்கூர் மாநிலத் தலைநகரம் கிள்ளானில் இருந்து கோலாலம்பூருக்கு மாற்றப்பட்டது.
# சிலாங்கூர் சுல்தான் அப்துல் சமாட்

## பிரித்தானியர் தலையீடு

### தம்புசாமி பிள்ளை

1893-ஆம் ஆண்டில் அவர், காப்பித்தான் யாப் குவான் செங் *(Yap Kwan Seng)*, தம்புசாமி பிள்ளை மற்றும் லோக் யூ *(Loke Yew)* ஆகியோருடன் சேர்ந்து கோலாலம்பூரில் விக்டோரியா கல்வி நிலையத்தை *(:en:Victoria Institution)* உருவாக்க உதவினார். அதன் பின்னர், சுல்தான் அம்ப்துல் சமாட் அந்தப் பள்ளியின் முதல் இரண்டு புரவலர்களில் ஒருவராகவும் நியமிக்கப்பட்டார்.
# சிலாங்கூர் சுல்தான் அப்துல் சமாட்

## இறப்பு

சுல்தான் அப்துல் சமாட் 41 ஆண்டுகள் ஆட்சி செய்த பிறகு, பிப்ரவரி 6, 1898 அன்று தனது 93-ஆவது வயதில் காலமானார். புக்கிட் ஜுக்ராவில் உள்ள சுல்தான் அப்துல் சமாட் கல்லறையில் அவர் அடக்கம் செய்யப்பட்டார். அவருக்கு இரண்டு மனைவிகள் மூலம் 12 குழந்தைகள்; 6 மகன்கள் மற்றும் 6 மகள்கள் இருந்தனர்.  
சுல்தான் அப்துல் சமாட் அவர்களின் அரியணை வாரிசான ராஜா மூடா ராஜா மூசா 1884-இல் காலமானார். எனவே அடுத்த வரிசையில் ராஜா மூடா ராஜா மூசாவின் மூத்த மகன் ராஜா சுலைமான் சா, சிலாங்கூர் அரியணையில் அமர்த்தப்பட்டார்.
# சிலாங்கூர் சுல்தான் அப்துல் சமாட்

## நினைவகங்கள்

கோலாலம்பூர்; மற்றும் சிலாங்கூரில் சுல்தான் அப்துல் சமாட் நினைவாக சில இடங்களுக்கு அவரின் பெயர் சூட்டப்பட்டு உள்ளது.  
- சுல்தான் அப்துல் சமாட் கட்டடம், கோலாலம்பூர்
- சுல்தான் அப்துல் சமாட் பள்ளிவாசல், பெட்டாலிங் ஜெயா
- சுல்தான் அப்துல் சமாட் உயர்நிலைப் பள்ளி,
- சுல்தான் அப்துல் சமாட் பள்ளிவாசல், கோலாலம்பூர் பன்னாட்டு வானூர்தி நிலையம்
- சுல்தான் அப்துல் சமாட் நூலகம், மலேசிய புத்ரா பல்கலைக்கழகம்
# ஓவலா-மசிவாடா சட்டமன்றத் தொகுதி

**ஓவலா-மசிவாடா சட்டமன்றத் தொகுதி** (Ovala-Majiwada Assembly constituency) மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தாணே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். மேலும் இது தானே மாவட்டத்தில் அமைந்துள்ள.
# ஓவலா-மசிவாடா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2009 | பிரதாப் சர்நாயக் | சிவ சேனா</br> |
| 2014 |  |  |
| 2019 |  |  |
| 2024 | } |  |
# அக்கி வீருடு

***அக்கி வீருடு*** (*Aggi Veerudu*) என்பது 1969 ஆம் ஆண்டு வெளியான தெலுங்கு மொழித் திரைப்படமாகும், இத்திரைப்படத்தை ஸ்ரீ விட்டல் கம்பைன்ஸ் பதாகையின் கீழ் பி. விட்டலாச்சாரியா தயாரித்து பி. வி. ஸ்ரீநிவாஸ் இயக்கியுள்ளார். இதில் என். டி. ராமராவ், ராஜஸ்ரீ ஆகியோர் நடித்துள்ளனர், விஜய கிருஷ்ண மூர்த்தி இசையமைத்துள்ளார். இத்திரைப்படம் வாள்வீச்சு சண்டைக்காட்சிகள் கொண்ட வீரதீர சாகசங்கள் செய்யும் கதாநாயக பாத்திரத்தைக் கொண்ட வகையைச் சார்ந்தது. பெரும்பாலும் இவ்வாறான திரைப்படங்களில் கதைக்களமானது, கதாநாயகி துன்பத்தில் சிக்குவது போலவும் கதாநாயகன் அவரை வீர சாகசங்கள் புரிந்து காப்பாற்றுவது போலவும் அமையும். மேலும், கதைகள் உண்மையான வரலாறு மற்றும் புனைவுக் கதைகள் ஆகிய இரண்டும் முக்கிய இடத்தைப் பெறும் வகையினைக் கொண்டிருக்கலாம்.
# அக்கி வீருடு

## கதைக்களம்

இளவரசர் யசோவர்தனனுக்கும் இளவரசி பத்மாவதிக்கும் இடையிலான திருமண நிச்சயதார்த்தத்துடன் படம் தொடங்குகிறது. மந்திரவாதியான ருதிரக்சுடு, பத்மாவதியின் பெற்றோரை மீன்களாக மாற்றி விட்டு பத்மாவதியைகு வற்புறுத்திக் கடத்திச் செல்கிறார். மேலும், மணமகனின் வீட்டில் பதட்டத்தை ஏற்படுத்த ஒரு அரக்கனுக்குக் கட்டளையிடுகிறார், யசோவர்தனாவின் தந்தை கண்பார்வையை இழக்கிறார். இச்சூழ்நிலையில், யசோவர்தனா தனது தந்தையின் பார்வையை மீட்டெடுப்பதாகவும், பத்மாவதிக்கு பாதுகாப்பு அளிப்பதற்காகவும், ஒரு சாகசப் பயணத்தைத் தொடங்குவதாகவும் உறுதியளிக்கிறார். வழியில், பலரின் சாபங்களை நீக்கும்போது விநோதமான சம்பவங்கள் நடக்கின்றன, யசோவர்தனன் *அக்கி வீருடு* என போற்றப்படுகிறார். இதற்கிடையில், பத்மாவதி ருதிரக்சுடுவிடமிருந்து தப்பி ஓடுகிறார், ஆனால் ஒரு முனிவரின் சாபத்தால் எலியாக மாறுகிறார். இறுதியில், யஷோவர்தனன் ருதிரக்சுடுவை அழித்து, தனது தந்தையின் பார்வையையும், மாமனார் மற்றும் மாமியாரை பழைய உருவத்திற்கு மீட்டு, பத்மாவதியைப் பாதுகாக்கிறார். இறுதியாக, யசோவர்தனன் மற்றும் பத்மாவதியின் திருமணத்துடன் படம் மகிழ்ச்சியாக முடிவடைகிறது.
# அக்கி வீருடு

## நடிகர்கள்

இத்திரைப்படத்தில் யசோவர்தனனாக என். டி. ராமராவ், பத்மாவதியாக ராஜஸ்ரீ, சேசங்கா வர்மாவாக ராமகிருஷ்ணா, தர்ம தேஜாவாக முக்கமாலா கிருஷ்ணமூர்த்தி, ருதிரக்சுடுவாக தியாகராஜு, காமந்தகியாக விஜயலிலிதா, ஹம்சாவாக மீனா குமாரி, மீனவராக சாரதி ஆகியோர் நடித்துள்ளனர். இவர்களோடு கைகலா சத்யநாராயணன், மிக்கிலினேனி, மதுகுரி சத்யம் மற்றும் ரவி கொண்டல ராவ் ஆகியோர் நடித்துள்ளனர்
# அக்கி வீருடு

## ஒலிப்பதிவு

விஜய கிருஷ்ண மூர்த்தி இத்திரைப்படத்திற்கு இசையமைத்துள்ளார்.
| 1 | "லேடி கண்ணுலு" | சி. நாராயண ரெட்டி | கண்டசாலா, பி. சுசீலா | 3:37 |  |
| --- | --- | --- | --- | --- | --- |
| 2 | "சாரி சாரி மகசிறி" | கோசராஜு | குழுவினர் | 3:31 |  |
| 3 | "ஆலந்திடானி" | கோசராஜு | பி. சுசீலா | 3:13 |  |
| 4 | "பிலிச்சிந்தி அந்தாலா" | சி. நாராயண ரெட்டி | பி. சுசீலா | 4:50 |  |
| 5 | "யெவாரோ நீவெவாரோ" | சி. நாராயண ரெட்டி | பி. சுசீலா, கண்டசாலா | 4:07 |  |
| 6 | "ரவ்வாலா நவ்வுலா" | சி. நாராயண ரெட்டி | கண்டசாலா, பி. சுசீலா | 4:30 |  |
| 7 | "காக்கிமுக்குகி தோண்டா பாண்டு" | சி. நாராயண ரெட்டி | பி. சுசீலா | 5:14 | } |
# பிபிபூர் மாதிரி

**பிபிபூர் மாதிரி பெண்கள் அதிகாரமளித்தல், கிராம மேம்பாட்டுத் திட்டம்,** பொதுவாக **பிபிபூர் மாதிரி** (*Bibipur Model*) என்று அழைக்கப்படுகிறது. இது பாலினச் சமத்துவத்தை மேம்படுத்துவதையும் கிராமப்புற இந்தியாவில் பெண்களின் சமூக-பொருளாதார நிலைமைகளை மேம்படுத்துவதையும் நோக்கமாகக் கொண்ட ஒரு திட்டமாகும்.  
இத்திட்டம் 2016ஆம் ஆண்டு பிபிபூர் கிராமத்தின் முன்னாள் சர்பஞ்ச் சுனில் ஜக்லானால் அறிமுகப்படுத்தப்பட்டது. மேலும் 2017ஆம் ஆண்டு முன்னாள் இந்தியக் குடியரசுத் தலைவர் பிரணாப் முகர்ஜியால் அரியானா முழுவதும் 100 கிராமங்களில் செயல்படுத்த ஏற்றுக்கொள்ளப்பட்டபோது தேசிய அங்கீகாரத்தைப் பெற்றது.
# பிபிபூர் மாதிரி

## பின்னணி

கிராமப்புற இந்தியாவில் நிலவும் பாலினப் பாகுபாடு, சமூக சார்புகளுக்கு விடையிருப்பாக பிபிபூர் மாதிரி உருவாக்கப்பட்டது. இந்த முயற்சியானது, சமூக ஈடுபாடு, விழிப்புணர்வு பிரச்சாரங்கள் உள்ளிட்ட பல்வேறு உத்திகள் மூலம் பெண்களுக்கு அதிகாரம் அளித்தல், பாலினச் சமத்துவத்தை மேம்படுத்துவதை நோக்கமாகக் கொண்டுள்ளது.
# பிபிபூர் மாதிரி

## செயல்பாடு

**பெண்கள் அதிகாரமளித்தல்**  
முடிவெடுப்பதிலும் நிர்வாகத்திலும் பங்கேற்க ஊக்குவிப்பதன் மூலம் பெண்களுக்கு அதிகாரம் அளிப்பதே இந்த மாதிரியின் நோக்கமாகும்.  
**கிராம மேம்பாடு**  
பெண் சிசுக்கொலை, கல்வி, சுகாதாரம்,<nowiki/>சொத்துரிமைகள் போன்ற பிரச்சினைகளை நிவர்த்தி செய்வதன் மூலம் கிராமங்களை மேம்படுத்துவதும் இந்த மாதிரியின் நோக்கமாகும்.
# யஜுர்வேதி

**யஜுர்வேதி** (Yajurvedi) என்பது யஜுர்வேதி பிராமணர்களால் பயன்படுத்தப்படும் ஒரு இந்திய குடும்பப்பெயர் ஆகும், அதாவது யஜுர்வேதத்தில் தேர்ச்சி பெற்றவர் எனப் பொருள்படும். தேசஸ்த பிராமணர்களிடையே உள்ள இரண்டு முக்கிய துணைப்பிரிவுகளில் இதுவும் ஒன்றாகும். இதேபோல் ரிக்வேதி (ரிக்வேதத்தை அறிந்த ஒருவர்) திவிவேதி, திரிவேதி, சதுர்வேதி போன்ற குடும்பப் பெயர்களும் இருக்கின்றன.
# யே தில் மாங்கே மோர்!

**யே தில் மாங்கே மோர்!** (*Yeh Dil Maange More!*) என்பது 1998 ஆம் ஆண்டில் அனுஜா சவுகான் ஜே. டபிள்யூ. டி. யில் பெப்சி நிறுவனத்திற்காக உருவாக்கிய விளம்பர முழக்கம் ஆகும். இது இந்தி மற்றும் ஆங்கிலம் ஆகிய இரு மொழிகளையும் கலந்து உருவாக்கப்பட்ட ஒரு தொடர் ஆகும். *இந்த இதயம் மேலும் விரும்புகிறது* என்ற பொருள்படும் இந்த சொற்றொடர் பின்னர் ஒரு பிரபலமான முழக்கமாக மாறியது. இந்த முழக்கமும் அதன் வழித்தோன்றல்களும் இந்தியாவில் பல சூழல்களில் பயன்படுத்தப்பட்டுள்ளன. ஜேனட் ஜாக்சன் எழுதிய ஆஸ்க் ஃபார் மோர் என்ற பாடலைக் கொண்ட உலகளாவிய பெப்சி விளம்பரம் நவம்பர் 2007 இல் வெளியிடப்பட்டது, பின்னர் ஜனவரி 2008 இல் ஒரு தனிப்பாடல் வெளியிடப்பட்டது.
# யே தில் மாங்கே மோர்!

## வரலாறு

இந்த முழக்கம் 1998 ஆம் ஆண்டில் பெப்சி விளம்பரத்திற்கான வணிக முழக்கமாக அதன் தோற்றத்தைக் கொண்டுள்ளது. இந்த முழக்கத்தை உருவாக்கியவர் ஜே. டபிள்யூ. டி. யில் பணியாற்றும் அனுஜா சவுகான் ஆவார். இவர் இறுதியில் டெல்லியின் ஜே. டபிள். டி. இல் துணைத் தலைவராகவும் நிர்வாக படைப்பாற்றல் இயக்குநராகவும், தி சோயா ஃபேக்டர் (2008) போன்ற புத்தகங்களின் எழுத்தாளராகவும் ஆனார். அதன்பிறகு இது வெகுஜன பிரபலத்தைப் பெற்றது, மேலும் ஒரு போர் முழக்கம் போன்றும் கூக்குரலாகவும் மாறியது, இது 1999 ஆம் ஆண்டில் கார்கில் போரின் போது இந்திய இராணுவத்தின் அதிகாரியான கேப்டன் விக்ரம் பத்ராவால் முதன்முதலில் பயன்படுத்தப்பட்டு ஊடகங்களிலும் பரவலாக அறிவிக்கப்பட்டது. 1999-ஆம் ஆண்டு சூலை மாதத்தில் போரில் வீரமரணம் அடைந்த படைத்தலைவர் பத்ராவுக்கு, இந்தியாவின் மிக உயர்ந்த இராணுவ கௌரவமான பரம வீர் சக்ரா விருது மரணத்திற்குப் பிறகு வழங்கப்பட்டது. இந்த முழக்கம் இந்தியாவின் பிரபலமான கலாச்சாரத்தின் ஒரு பகுதியாக தொடர்ந்து உள்ளது.  
2004 ஆம் ஆண்டில், ஷாஹித் கபூர் நடித்த தில் மாங்கே மோர் என்ற பாலிவுட் திரைப்படத்திற்கு இது ஒரு தலைப்பாக பயன்படுத்தப்பட்டது.  
மார்ச் 2024 இல் இந்தியாவில் பெப்சிக்கான புதிய அடையாளம் வெளியிடப்பட்ட பிறகு இந்தப் பிரபலமான சொற்றொடர் திரும்பப் பெறப்பட்டது.
# யே தில் மாங்கே மோர்!

## பெப்சி விளம்பரம்

இந்த முழக்கம் பெப்சி தொலைக்காட்சி விளம்பரத் தொடரின் வாசகமாக உருவாக்கப்பட்டது, இது முதன்முதலில் டிசம்பர் 1998 இல் காட்சி ஊடகங்களின் வழியாக வந்து இந்திய இளைஞர்களிடம் பெப்சியை ஒரு வலுவான வணிகப் பெயருடைய நிறுவனமாக நிறுவ முயன்றது. இது தொண்ணூறுகளின் நடுப்பகுதி முதல் பிற்பகுதி வரை பெப்சியின் விளம்பர பிரச்சாரத்தின் தொடர்ச்சியாகும், இது ஆரம்பத்தில் 1996 கிரிக்கெட் உலகக் கோப்பையின் போது கோகோ கோலாவிற்கு எதிரான பதுங்கியிருந்து சந்தைப்படுத்தல் முயற்சியாக தொடங்கப்பட்டது. இந்த விளம்பரங்களில் சச்சின் டெண்டுல்கர், ஷாருக்கான், அமிதாப் பச்சன் மற்றும் பவன் கல்யாண் போன்ற முக்கிய விளையாட்டுப் பிரபலங்கள் மற்றும் திரைப்பட நட்சத்திரங்கள் இடம்பெற்றிருந்தனர், மேலும் இந்த விளம்பரங்களை மூத்த விளம்பர திரைப்பட இயக்குனரான பிரகலாத் கக்கர் இயக்கியிருந்தார். இந்த முக்கிய சொற்றொடர் ஒரு வெற்றிகரமான வெற்றியாக மாறியது, மேலும் பிற வணிக நிறுவனங்கள் தங்கள் செய்திகளில் அதைப் பயன்படுத்த முயன்றன. இந்த முழக்கத்தைப் பயன்படுத்துவதற்கான பிரத்யேக உரிமையை வலியுறுத்த பெப்சி தீவிரமாக வழக்குத் தொடர்ந்தது.
# போர் விதவைகள் சங்கம், புது தில்லி

**போர் விதவைகள் சங்கம்** (*War Widows Association, New Delhi*) என்பது போரில் கணவர்களை இழந்த பெண்களுக்கு ஆதரவளிப்பதற்காகப் புது தில்லியைத் தளமாகக் கொண்ட பதிவுசெய்யப்பட்ட அரசு சாரா அமைப்பாகும். 1965 இந்தியா-பாக்கித்தான் போர், 1971 இந்திய-பாக்கித்தான் போர், 1999 கார்கில் போர், 2019 புல்வாமா தாக்குதலில் கொல்லப்பட்ட மத்திய சேமக் காவல் படை வீரர்களின் விதவைகளுக்கு இந்தச் சங்கம் உதவி செய்து ஆதரவளித்துள்ளது.
# போர் விதவைகள் சங்கம், புது தில்லி

## விளக்கம்

1965 இந்திய-பாக்கித்தான் போரின் அதிர்ச்சியால் பாதிக்கப்பட்ட பெண்களால் போர் விதவைகள் சங்கம் உருவாக்கப்பட்டது. 1971 இந்தியா-பாக்கித்தான் போரில் கணவர்களை இழந்த பெண்களுக்கு ஆதரவளிக்க இச்சங்கம் 1972இல் உருவானது. இதன் தலைவர் வி. மோகினி கிரி ஆவார். கணவனை இழந்த பிறகு விதவைகளின் முக்கிய கவலைகள் "தங்குமிடம், வேலை, கண்ணியம்" என்பதை இந்தக் குழு கண்டறிந்தது. விதவைகள் தங்கள் குழந்தைகளை ஆதரிப்பதிலும் சிரமப்பட்டனர். 1971ஆம் ஆண்டு இந்திய-பாக்கித்தான் போரின் முடிவு வங்காளதேச வெற்றி நாள் போன்ற நிகழ்வுகளை இந்த அமைப்பு நடத்துகிறது.
# போர் விதவைகள் சங்கம், புது தில்லி

## பணி

பின்வரும் சேவைகள் போர் விதவைகள் சங்கத்தின் அடிப்படை பணியாக மாறியது:  
போர் மற்றும் ஆயுத மோதலின் விதவைகள் தங்கள் அன்புக்குரியவர்கள் இல்லாத பிறகும் மரியாதைக்குரிய வாழ்க்கையை வாழ்வதற்கான அவர்களின் மனித உரிமைகளை உறுதிப்படுத்துதல். போர் விதவைகளுக்குப் பொருளாதார மற்றும் உணர்ச்சிப்பூர்வமான ஆதரவு, வழிகாட்டுதல் மற்றும் உதவிகளை வழங்குவதற்கான தொடர்ச்சியான போராட்டத்தை உள்ளடக்கியது. இதனால் அவர்கள் சமூகத்தில் வசதியாக மறுவாழ்வு பெற முடியும். போர் விதவைகள் சங்கம் போரால் பாதிக்கப்பட்ட குடும்பங்களின் நலனுக்காகச் செயல்படுகிறது. குடும்ப உறுப்பினர்களைப் பொருளாதார ரீதியாகச் சுதந்திரமாக இருக்க வழிகாட்டவும் அறிவுறுத்தவும் செய்கிறது.